Source: http://www.humanet.sk/spravy/zamestnanecka-rada-a-dovernik
Timestamp: 2017-07-25 12:52:34+00:00
Document Index: 5381680

Matched Legal Cases: ['§ 233', '§ 236', '§ 233', '§ 233', '§ 149', '§ 233', '§ 233']

Zamestnanecká rada a dôverník | Humanet
29.12.2015 / Zamestnanecká rada a dôverník
Zamestnanecká rada a zamestnanecký dôverník sú zástupcovia zamestnancov, ktorí sa zúčastňujú na rozhodovaní zamestnávateľa vo veciach sociálnych a ekonomických záujmov zamestnancov. Ich cieľom je zabezpečiť zamestnancom spravodlivé a uspokojivé pracovné podmienky (§ 233 - § 236 Zákonníka práce).
Zamestnanecká rada - možno ju vytvoriť u zamestnávateľa, ktorý zamestnáva najmenej 50 zamestnancov.
Zamestnanecký dôverník - pôsobí u zamestnávateľa, ktorý zamestnáva menej ako 50 zamestnancov, ale najmenej troch zamestnancov. Práva a povinnosti zamestnaneckej rady a zamestnaneckého dôverníka sú rovnaké. Majú právo na: prerokovanie,
Uzatváranie dohôd so zamestnávateľom
Zamestnanecká rada alebo zamestnanecký dôverník môže uzatvoriť so zamestnávateľom dohodu, ktorá upravuje pracovné podmienky vrátane mzdových podmienok a podmienky zamestnávania v rozsahu ako ich je možné dohodnúť v kolektívnej zmluve. To platí len ak u zamestnávateľa nepôsobí odborová organizácia.
Spolupôsobenie odborovej organizácie aj zamestnaneckej rady
Spolupôsobenie odborovej organizácie aj zamestnaneckej rady u zamestnávateľa sa nevylučuje. Ak u zamestnávateľa popri sebe pôsobia odborová organizácia aj zamestnanecká rada, platí nasledovné:
a) odborová organizácia má právo na:	kolektívne vyjednávanie, spolurozhodovanie (§ 233 ods. 4 Zákonníka práce), ktoré zahŕňa aj právo odborovej organizácie dohodnúť si rozsah spolurozhodovania, prerokovanie (§ 233 ods. 4 Zákonníka práce), ktoré zahŕňa aj právo odborovej organizácie dohodnúť si rozsah prerokovania, kontrolu plnenia záväzkov vyplývajúcich z kolektívnych zmlúv, informácie, kontrolnú činnosť (§ 149 Zákonníka práce). b) zamestnanecká rada má právo na:
spolurozhodovanie, avšak len v rozsahu, v ktorom toto právo nepatrí odborovej organizácii (§ 233 ods. 4 Zákonníka práce), prerokovanie, avšak len v rozsahu, v ktorom toto právo nepatrí odborovej organizácii (§ 233 ods. 4 Zákonníka práce), právo na informácie, kontrolnú činnosť. Na zasadnutiach zamestnaneckej rady sa môže zúčastniť zástupca odborového orgánu, ak s tým súhlasí nadpolovičná väčšina členov zamestnaneckej rady.
Povinnosti zamestnávateľa vyplývajúce z doplnkového dôchodkového sporenia – najčastejšie nedostatky ... viac
Živnostníci oznamujú práceneschopnosť pobočke SP podľa miesta trvalého pobytu ... viac
Dobrovoľná registrácia pred cestou do zahraničia ... viac
Zmena životného minima ovplyvní aj dane ... viac
Ako nové životné minimum od 1. júla 2017 zmení niektoré dôchodkové dávky ... viac